ჯეიმზ კირკი

ჯეიმზ კირკი () — „ვარსკვლავური გზის“ პერსონაჟი. ვარსკვლავური გზა: ორიგინალური სერიალის და ფილმების მთავარი გმირი.

 ბიოგრაფია 

ჯეიმზ კირკი დაიბადა 2233 წლის 22 მარტს აიოვაში.

კირკმა წარმატებით დაამთავრა ვარსკვლავური ფლოტის აკადემია 2250 წელს. სტაჟირება გაიარა ხომალდზე რესპუბლიკა () 2251 წელს დაბრუნდა აკადემიაში როგორც ინსტრუქტორი. 2254 წელს ლეიტენანტის რანგში დაინიშნა ხომალდზე ფარაგუტი ().

2264 წელს დაინიშნა „ენტერპრაიზის“ კაპიტნად. კირკის მეთაურობით „ენტერპრაიზმა“ შეასრულა თავისი ისტორიული ხუთწლიანი სამეცნიერო მისია. რამდენიმე წლის შემდეგ კირკმა მიიღო კონტრ-ადმირალის წოდება. 2271 წელს „ვიჯერის კრიზისის“ დროს ადმირალმა კირკმა დროებით მიიღო „ენტერპრაიზის“ მეთაურობა. 2284 წელს მან შეკრიბა „ენტერპრაიზის“ ეკიპაჟი თავის ძველი მტრის — ხან სინგხის წინააღმდეგ. 2285 წელს თავისი მეგობრის  — სპოკის გადარჩენისას „ენტერპრაიზის“ გატაცებისთვის ჩამოაქვეითეს კაპიტნობამდე და დანიშნეს ახალ ხომალდზე „ენტერპრაიზ NCC-1701-A“ (), რომელსაც მეთაურობდა 2293 წლამდე.

2293 წელს კლინგონურმა სასამართლომ მიუსაჯა სამუდამო პატიმრობა კანცლერის მკვლელობისთვის, თუმცა მოგვიანებით ბრალდება მოუხსნეს და გაათავისუფლეს.

იმავე წელს ხომალდის „ენტერპრაიზ-В“ გამოცდისას კირკი გაუჩინარდა და თვლიდნენ დაღუპულად. სინამდვილეში იგი მოხვდა დროით ანომალიაში, სადაც შეხვდა კაპიტან ჟან ლუკ პიკარს 2371 წლიდან და დაეხმარა მას ტოლიან სორანის შეჩერებაში. ამ შეტაკებისას იგი გადავარდა კლდიდან და დაიღუპა.

 ალტერნატიული რეალობა 

2009 წლის ფილმში გადმოცემულია ალტერნატიული რეალობა, ამის გამო განსხვავებილადაა წარმოდგენილი კირკის პიროვნება, მისი წარმომავლობა, ურთიერთობა სპოკთან. რეალობების გაყოფის წერტილია კირკის დაბადების დღე 2233 წელს.

2009 წლის ფილმში ჯეიმზ კირკის როლს ასრულებს კრის პაინი.

 იხილეთ აგრეთვე 

 ვარსკვლავური გზა: ორიგინალური სერიალი
 ვარსკვლავური გზა: ანიმაციური სერიალი
 ვარსკვლავური გზა: ფილმი
 ვარსკვლავური გზა II: ხანის რისხვა
 ვარსკვლავური გზა III: სპოკის ძიება
 ვარსკვლავური გზა IV: გზა შინისაკენ
 ვარსკვლავური გზა V: უკანასკნელი ზღვარი
 ვარსკვლავური გზა VI: აღმოუჩენელი ქვეყანა
 ვარსკვლავური გზა: თაობები
 ვარსკვლავური გზა (2009)
 ვარსკვლავური გზა: ბნელში
 უილიამ შეტნერი
 კრის პაინი

 რესურსები ინტერნეტში 


 ჯეიმზ კირკი  საიტზე startrek.com
 ჯეიმზ კირკი საიტზე memory-alpha.org

სქოლიო

კატეგორია:ვარსკვლავური გზა
კატეგორია:ვარსკვლავური გზის პერსონაჟები
კატეგორია:გამოგონილი პერსონაჟები
კატეგორია:გამოგონილი კაპიტნები